Kierch Wilwerdang

D'Kierch vu Wilwerdang ass eng kathoulesch Kierch, déi zur Par Ëlwen–Wäiswampich Saint-François, zum Dekanat Norden an zu der Gemeng Ëlwen gehéiert. De Patréiner vun der Kierch ass den hellege Lambert deem säi Fest den 18. September gefeiert gëtt. Se steet op der Kräizung vum Géidgerwee mat der Haaptstrooss, der N12. De Kierfecht ass nieft der Kierch. D'Klacke vu Wilwerdang lauden am Schlagtoun do, sol a la dièze. Geschicht Bis de 7. Mee 2017 war et d'Parkierch vun der Par Wilwerdang, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Clierf gehéiert huet. Zur fréierer Par Wilwerdang hunn ausser der Kierch vu Wilwerdang och nach d'Kapell vu Géidgen an d'Kapell vun Drénkelt gehéiert. Kuckt och Lëscht vu reliéise Gebaier zu Lëtzebuerg Lëscht vun de Lëtzebuerger Paren Lëscht vun de fréiere Lëtzebuerger Paren Um Spaweck Websäit vun der Par Ëlwen–Wäiswampich Saint-François D'Fënstere vun der Kierch vu Wilwerdang op der Websäit vun der Stiftung Forschungsstelle Glasmalerei des 20. Jh. e. V. (de) D'Kierch Wëlwerdang an der Facebookgrupp Patrimoine religieux Luxembourg - Reliéisen Ierwen Lëtzebuerg [sic]